钦定古今图书集成/明伦汇编/官常典/第492卷 > 杨弘礼
## 钦定古今图书集成/明伦汇编/官常典/第492卷 > 杨弘礼

按《唐书》本传：“弘礼，靺鞨人，隋尚书令素弟之子。雅与
元感不协，咸表其必乱。元感诛父岳，系长安狱，炀帝
使赦之。比至，岳已死。高祖即位，以素有功于隋，诏弘
礼袭清河郡公，除太子通事舍人。贞观中，累迁中书
舍人。太宗征辽东，拜兵部侍郎。驻跸之役，领步骑二
十四军，跳出贼背，所向摧靡。帝自山下望其众，袍仗”
精整，人人尽力，壮之，谓许敬宗曰：“越公儿郎，故有家
风。”时宰相悉留定州辅皇太子，唯褚遂良、敬宗、弘礼
掌行在机务。还，拜中书侍郎，迁司农卿，为崑丘道副
大总管，破处密，杀焉耆王，降馺支部，获龟兹、于阗王，
凯旋。会帝崩，大臣疾之，下迁泾州刺史。永徽初，追论
其功，迁胜州都督，改太府卿。卒，赠兰州都督，谥曰“质。”